stanford-oval/wikipedia huggingface dataset:
Mathias Rosenlund

Mathias Rosenlund vuonna 2015.
Mathias Rosenlund (s. 1981 Tukholma) on suomenruotsalainen kirjailija, jonka vuonna 2013 ilmestynyt omaelämäkerrallinen esikoisteos Vaskivuorentie 20 (Kopparbergsvägen 20) oli Runeberg-palkintoehdokkaana. Teosta on pidetty merkittävänä kuvauksena nykyajan kaupunkiköyhyydestä.
Rosenlund syntyi Tukholmassa, minne hänen vanhempansa olivat muuttaneet Suomesta etsimään parempaa toimeentuloa. Ahkerat vanhemmat eivät kuitenkaan onnistuneet vaurastumisessa ja perhe pysyi köyhänä. Rosenlund pohtiikin teoksessaan köyhyyden periytymistä. Kirjassa pohditaan myös sitä, onko köyhällä oikeus unelmiin. Kirjoittaja kertoo useasti haaveistaan elää kirjoittamalla ja kertoo miksei ole lopettanut opiskeluaan Helsingin yliopistossa. Hän kuvaa myös vaimonsa psyykkistä sairautta ja sitä, miten se vaikuttaa perheen elämään.
Vaskivuorentie 20 arvioitiin avoimeksi ja tärkeäksi kuvaukseksi muun muassa yhteiskunnan tukiverkoston toiminnasta ja sen määräysten aiheuttamista hankaluuksista. Jotkut lukijat kiinnittivät huomiota seikkaan, että pätkätöillä ja yhteiskunnan tuilla 2000 euroa kuukaudessa ansaitseva ei ole köyhä. Lisäksi paheksuttiin kirjoittajan tupakointia, elokuva- ja konserttikäyntejä.
Vuonna 2015 Vaskivuorentie 20 sai jatkoa. Uusi teos, nimeltään Kuohukuja 5, jakaantuu kahteen osaan. Ensimmäinen osa kertoo ajasta ennen Vaskivuorentielle muuttamista ja jälkimmäinen Rosenlundin pikkuveljen kamppailusta mielenterveysongelmia vastaan. Teos on myös kuvaus hierarkioista ja sivistyksen antamasta voimasta. Rosenlundilla on työn alla uusi romaani, jonka tapahtumat sijoittuvat 1950-luvun Etelä-Pohjanmaalle.
Teokset

Det luktar inte. En antologi om pengar och ångest (2012)
Vardagshjälte 24/7 (2013)
Kopparbergsvägen 20 (2013)
Svallgränden 5 (2015)
Theo  (2021)
Melancholia zoantropia (2023)
Teokset > Suomennokset

Vaskivuorentie 20.  (Kopparbergsvägen 20, 2013)  Suomentanut Ulrika Enkell. Helsinki:  Schildts & Söderströms, 2013.  ISBN 978-951-52-3126-0.
Kuohukuja 5.  (Svallgränden 5, 2015)  Suomentanut Taija Mård. Helsinki:  Schildts & Söderströms, 2015.  ISBN 978-951-52-3702-6.
Sīstān ja Balūchestān

| Sistan ja Balutšistan ستان سيستان و بلوچستان‎‎, Ostān-e Sīstān-o Balūchestān |
| --- | --- |

 Sijainti Iranin kartalla
 Koordinaatit: 29.499°N, 60.872°E 
Hallinto:  
 – hallinnollinen keskus:  Zāhedān (560 725 as., VL2011)
Pinta-ala  ():  181 785 km² (1.)
Väkiluku (2011)  ():  2 534 327
 – väestötiheys:  13,9 as./km²
BKT (2012):  75 230 mrd IRR  eli noin 4,59 mrd EUR (31.3.2012 kurssein; 1,21 % Iranin BKT:stä)
 – asukasta kohti:  1 811 EUR
Lyhenteet:  
 – ISO 3166:  IR-13
 
sbportal.ir/
Ghal'eh Sab Saravanissa
Sistan ja Balutšistan (pers. ‏استان سیستان و بلوچستان‎‎‎, Ostān-e Sīstān-o Balūchestān) on yksi Iranin 31 provinssista. Se sijaitsee maan kaakkoisosassa rajautuen idässä Pakistaniin, koillisessa Afganistaniin, pohjoisessa Etelä-Khorasanin provinssiin, lännessä Kermānin sekä Hormozgānin provinsseihin ja etelässä Omaninlahteen. Sistan ja Balutšistan on pinta-alaltaan Iranin suurin provinssi (181 785 km2, 11,16 % Iranin pinta-alasta)
Provinssin väkiluku oli vuoden 2011 väestönlaskennassa 2 534 327 (3,37% Iranin väestöstä). Provinssin hallintokaupunki on noin 560 725 asukkaan Zahedan, joka sijaitsee provinssin itäosassa. Vuoden 2013 alkupuolella provinssi oli jaettu paikallishallintoa varten 18 aliprovinssiin eli šahrestaniin.
Sistan ja Balutšistan on Iranin alikehittynein ja köyhin provinssi, ja se sijaitsee yhdellä maan kuivimmista alueista. Iranin hallitus on yrittänyt parantaa alueen tilannetta esimerkiksi uusilla taloussuunnitelmilla.
Aiheesta muualla

Kuvia tai muita tiedostoja aiheesta Sīstān ja Balūchestān Wikimedia Commonsissa
Iranin provinssit
Ālborz
Ardabīl
Āzārbāyjān-e Gharbī
Āzārbāyjān-e Sharqī
Būšehr
Chahār Mahāl ja Bakhtīārī
Esfahan
Fārs
Gīlān
Golestan
Hamadān
Hormozgān
Īlām
Kermān
Kermānšāh
Khorāsān-e Junoubi
Khorāsān-e Razavi
Khorāsān-e Shomali
Khūzestān
Kohgiluye ja Buyer-Ahmad
Kordestān
Lorestān
Markazī
Māzandarān
Qazvīn
Qorn
Semnān
Sīstān ja Balūchestān
Teheran
Yazd
Zanjān
Sweet Kisses

| Sweet Kisses Jessica Simpson |
| --- | --- | --- |

Studioalbumin tiedot
 Äänitetty : 1998 & 1999
 Julkaistu: 9. marraskuuta 1999
 Tuottaja(t): Louis Biancaniello, Dave Deviller, Andy Goldmark, Jamie Houston, London Jones, Robbie Nevil, Evan Rogers, Cory Rooney, Carl Sturken, Sam Watters, Eric Foster White
 Tyylilaji: pop
 Kesto: 44.28
 Levy-yhtiö: Columbia Records
Listasijoitukset
  40.
Jessica Simpsonin muut julkaisut
|   | Sweet Kisses 1999 | Irresistible 2001 |
Sweet Kisses on yhdysvaltalaisen poplaulajan Jessica Simpsonin esikoisalbumi. Se julkaistiin 9. marraskuuta 1999. Ensimmäinen albumilta julkaistu single oli ”I Wanna Love You Forever”. Toinen single oli ”Where You Are”. Albumia myytiin maailmalla 4 miljoonaa kappaletta.[lähde? ]
Kappaleet

I Wanna Love You Forever – 4.26
I Think I’m in Love with You – 3.18
Where You Are – 4.27
Final Heartbreak – 3.40
Woman in Me – 3.51
I’ve Got My Eyes on You – 3.35
Betcha She Don’t Love You – 4.14
My Wonderful – 4.14
Sweet Kisses – 3.23
Your Faith in Me – 4.24
Heart of Innocence – 4.56
You Don’t Know What Love Is – 4.22
Mathias Stoltenberg

| Mathias Stoltenberg |
| --- | --- |
 Johannes Finne Rosenvingen piirtämä muotokuva.
Henkilötiedot
Syntynyt: 21. heinäkuuta 1799 Tønsberg, Norja
Kuollut: 2. marraskuuta 1871 (72 vuotta) Hamar, Norja
Ammatti:  taidemaalari
Mathias Stoltenberg (etunimi myös muodossa Matthias; 21. heinäkuuta 1799 Tønsberg – 2. marraskuuta 1871 Hamar) oli norjalainen taidemaalari. Hän tuli lapsena kuuroksi, ja hänet lähetettiin Kööpenhaminaan opiskelemaan huonekalujen suunnittelua sekä maalaamista. Palattuaan Norjaan hän elätti itsensä kiertelevänä muotokuvamaalarina, mutta teki myös maisemamaalauksia.
Töitä

Hanna Winsnesin muotokuva.
Näkymä Tønsbergistä.
Stoltenbergin maalaama muotokuva isästään Carl Peter Stoltenbergistä.
Aiheesta muualla

Kuvia tai muita tiedostoja aiheesta Mathias Stoltenberg Wikimedia Commonsissa
Mathias Ranégie

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mathias Ranégie
Syntymäaika: 14. kesäkuuta 1984 (ikä 40)
Syntymäpaikka: Göteborg, Ruotsi
Pelipaikka: hyökkääjä
Pituus: 196 senttimetriä
Seura
Seura: Udinese
Pelinumero: 13
Junioriseurat
–2001: Masthuggets BK
2001–2005: Levallois SC
2005: Majorna BK
Seurat
| Vuodet | Seura | O | (M) |
| 2006 | Lärje-Angereds IF | 22 | (25) |
| 2007–2008 | IFK Göteborg | 14 | (1) |
| 2008 | → Go Ahead Eagles | 5 | (1) |
| 2009–2011 | BK Häcken | 81 | (36) |
| 2011–2012 | Malmö FF | 26 | (13) |
| 2012– | Udinese | 9 | (1) |
Maajoukkue
| 2010– | Ruotsi | 4 | (1) |
 Seurajoukkueuran tilastot kattavat vain kansalliset sarjat, päivitetty 18. marraskuuta 2012.  Maajoukkueuran tilastot päivitetty 14. marraskuuta 2012.
Mathias Ranégie (s. 14. kesäkuuta 1984 Göteborg, Ruotsi) on ruotsalainen jalkapalloilija. Hän edustaa Italian Serie A:ssa pelaavaa Udinesea ja on pelipaikaltaan keskushyökkääjä.
Seurajoukkueura

Ranégie edusti nuorempana Masthuggets BK:ta, Ranskan neljänneksi korkeimmalla sarjatasolla CFA:ssa pelaavaa Levallois SC:tä ja Majorna BK:ta, kunnes siirtyi vuodeksi 2006 Ruotsin neljänneksi korkeimmalle sarjatasolle Lärje-Angereds IF:ään. Vuodeksi 2007 hän sai sopimuksen Ruotsin korkeimmalla sarjatasolla Allsvenskanissa pelaavan IFK Göteborgin kanssa ja jatkoi seurassa seuraavanakin vuonna, kunnes hänet lainattiin elokuussa Alankomaiden toiseksi korkeimmalla sarjatasolla Jupiler Leaguessa pelaavaan Go Ahead Eaglesiin marraskuulle saakka.
Ranégie siirtyi vuodeksi 2009 jälleen Ruotsin korkeimmalle sarjatasolle BK Häckeniin, jossa pelasi lähes kolme vuotta tehden 81 ottelussa 36 maalia. Elokuussa 2011 hän siirtyi kesken kauden niin ikään Allsvenskanissa pelaavaan Malmö FF:ään, jossa teki loppukauden ja seuraavan vuoden aikana 26 ottelussa 13 maalia. Ranégie voitti Allsvenskanin maalikuninkuuden vuonna 2011 tehtyään 21 maalia, joista 18 Häckenille ja kolme Malmölle.
Ranégie siirtyi kesken Allsvenskan-kauden elokuussa 2012 Italian korkeimmalla sarjatasolla Serie A:ssa pelaavaan Udineseen. Hän debytoi Serie A:ssa 16. syyskuuta 2012 AC Sienaa vastaan ja teki ensimmäisen maalinsa viikkoa myöhemmin AC Milanin verkkoon.
Maajoukkueura

Ranégie debytoi Ruotsin maajoukkueessa 20. tammikuuta 2010. Ensimmäisen maalinsa hän teki kolme päivää myöhemmin Syyrian verkkoon.
Sweet Home

| Sweet Home |
| --- | --- |
Kehittäjä:  Capcom
Julkaisija:  Capcom
Tuottaja:  Jūzō Itami
Julkaistu:  JP 15. joulukuuta 1989
Lajityyppi:  roolipeli
Pelimuoto:  yksinpeli
Ikäluokitus:  USK 12 
Alusta:  Nintendo Entertainment System
Jakelumuoto:  NES-pelimoduuli
Lisää peliartikkeleitaVideopelien teemasivulla
Infobox OK  : 
Sweet Home on Capcomin kehittämä ja julkaisema kauhuaiheinen roolipeli, joka julkaistiin Japanissa 15. joulukuuta 1989. Peli perustuu samannimiseen kauhuelokuvaan Sweet Home. Peliä pidetään Resident Evil-pelisarjan edelläkävijänä. Peli sisälsi merkittävästi selviytymispelin elementtejä, joita päätyi myös Resident Evil -peleihin.
Aiheesta muualla

Sweet Home MobyGamesissa (englanniksi)
Peli GameFAQsin sivuilla (englanniksi)
Sweet Hitch-Hiker

| ”Sweet Hitch-Hiker” Creedence Clearwater Revival |
| --- | --- | --- |

Singlen tiedot
 Albumilta: Mardi Gras
 Julkaistu: 17. heinäkuuta 1971 
 Formaatti: 7"-single
 Tuottaja(t): Stu Cook, John Fogerty, Doug Clifford
 Tyylilaji: rock and roll
 Kesto: 02.51
 Levy-yhtiö: Fantasy Records
Listasijoitukset
  1. (3 viikkoa, 27. heinäkuuta 1971)    1. (1 viikko, 17. heinäkuuta 1971)    4. (viikko 35/1971)    5. (7. elokuuta 1971)    6. (1971)    6. (viikko 33/1971)    8. (14. elokuuta 1971)    8. (1971)    8. (1971)    36. (24. heinäkuuta 1971)
Creedence Clearwater Revivalin muut singlet
| ”Hey Tonight / Have You Ever Seen the Rain?” 1971 | ”Sweet Hitch-Hiker” 1971 | ”Someday Never Comes” 1972 |
Sweet Hitch-Hiker on Creedence Clearwater Revivalin heinäkuussa 1971 ilmestynyt kappale ja single. Se oli kitaristi Tom Fogertyn eron myötä trioksi kutistuneen yhtyeen ensimmäinen julkaisu, ja samalla CCR:n viimeinen top 10 -hitti Yhdysvalloissa. Suoraviivainen ”Sweet Hitch-Hiker” sisältyy myös vuonna 1972 julkaistulle Mardi Gras -albumille.
Kappaleessa mainittava Greasy King oli hampurilaiskoju lähellä yhtyeen harjoitustilaa, Cosmo's Factorya, Berkeleyssä Kaliforniassa.
Singlen b-puolen kappale ”Door to Door” on yhtyeen basistin Stu Cookin kirjoittama ja laulama. Myös se löytyy Mardi Gras'lta.
Kappaleet singlellä

A-puoli
Sweet Hitch-Hiker – 2.51 (säv. John Fogerty)
B-puoli
Door to Door – 2.05 (säv. Stu Cook)
Metallimessu

| Metallimessu |
| --- | --- |
 Metallimessu Temppeliaukion kirkossa 2014.
Tyyppi:  Kristillisen metallimusiikin säestyksellä pidettävä luterilainen jumalanpalvelus
Ensimmäisen kerran:  29. kesäkuuta 2006
Järjestäjä:  Metallimessu ry
Metallimessu on kristillisen metallimusiikin säestyksellä pidettävä luterilainen jumalanpalvelus, joka järjestettiin ensimmäisen kerran 29. kesäkuuta 2006 Temppeliaukion kirkossa Helsingissä.
Historia

Ensimmäisen Metallimessun takana oli työryhmä, johon kuuluivat pastorit Haka Kekäläinen ja Jukka Valkama, nuorisotyönohjaaja Mikko Saari sekä muusikot Markus Korri ja Juhani Palttala. Messun esilaulajana toimi Hevinkelium- ja Kilpi-yhtyeen laulusolisti Taage Laiho. Messu oli yleisömenestys. Temppeliaukion kirkko tuli ääriään myöten täyteen noin 300 ihmisen jäädessä turvallisuussyistä ulkopuolelle.
Metallimessuja järjestettiin vuonna 2007 Helsingissä Temppeliaukion kirkossa 9. helmikuuta, Turussa Mikaelinkirkossa 10. maaliskuuta, Nokialla Immortal Metal Festin yhteydessä 19. toukokuuta, Tampereella 7. kesäkuuta ja Jyväskylässä 5. lokakuuta. Tekijäryhmä oli koko lailla sama kuin ensimmäisessä Metallimessussa.
Vuonna 2008 Metallimessuja järjestetään Helsingissä 15. maaliskuuta ja 20. marraskuuta, Espoossa 8. helmikuuta ja 13. syyskuuta, Turussa 26. huhtikuuta, Keravalla 16. toukokuuta, Tampereella 5. kesäkuuta ja Konnevedellä 26. kesäkuuta.
Metallimessujen järjestäjäorganisaationa vaikuttaa Metallimessu ry, jonka hallitukseen kuuluvat pastori Haka Kekäläinen, nuorisotyönohjaaja Mikko Saari, opiskelija Ilari Lähteenmäki sekä opiskelija Jeremy Qvick.
26. elokuuta 2008 julkaistiin Metallimessu-albumi, jonka kappaleet ja väliosat seuraavat messun kulkua. Levyllä virsiä tulkitsevat Taage (Kilpi), Ville Tuomi (Suburban Tribe), Tanja (Lullacry), Tuomas Nieminen (Adamantra), Juhani Muhonen (Sorrowind) ja Heikki Pöyhiä (Twilightning).
Vastaanotto

Ensimmäinen Metallimessu aiheutti ennakkoon kiistaa niin metallimusiikin harrastajien kuin hengellisen yleisön joukossa.[lähde? ] Suen kirjoittaja leimasi tapahtuman lähtökohdaltaan ”läpinäkyvästi valtayleisöä kosiskelevaksi”. Imperiumin kirjoittajan mielestä taas tapahtuman metallivirsisovitukset noudattivat liian orjallisesti perinteitä ja piti kokonaisuutta odotuksiin nähden pettymyksenä. Tapahtuma kuitenkin keräsi Metallimessun tiedotteen mukaan 750 hengen yleisön, ja sittemmin järjestetyt Metallimessut ovat myös olleet enemmän tai vähemmän yleisömenestyksiä.[lähde? ]
Kristillinen medialiitto palkitsi Metallimessun ”Vuoden kristillinen mediateko 2007” -palkinnolla, perustellen sen, että ”Metallimessu on konseptina ja jumalanpalveluksena merkittävällä tavalla laajentanut Suomen evankelis-luterilaisen kirkon rajapintaa seurakuntiensa nykyisiin ja tuleviin jäseniin”. Metallimessu on konseptina herättänyt kiinnostusta myös Ruotsissa ja Norjassa.
Hevimessu ja Metallmässa

Muita vastaavanlaisia messuja ovat mm. Hevimessu ja suomenruotsalainen Metallmässa, jotka eivät ole Metallimessu ry:n järjestämiä.
Aiheesta muualla

Metallimessun kotisivu (arkistoitu)
Teritorijalna obrana

Teritorijalna obrana oli Jugoslaviaan vuonna 1968 luotu aluepuolustus. Jokaisella tasavallalla oli paikallinen puolustus aseineen. Josip Broz Tito loi TO:n, koska halusi tehostaa Jugoslavian puolustusta Tšekkoslovakian kriisin takia. Hieman ennen Jugoslavian hajoamissotia Serbian johtaja Slobodan Milošević eliminoi TO:n: Jugoslavian liittoarmeija keräsi suurimman osan aluepuolustuksen aseista pois vuonna 1990.
Matkapalvelukeskus

Matkapalvelukeskus välittää Liikenne- ja viestintäministeriön määrittelyn mukaan toimialueellaan yhteiskunnan korvaamia matkoja. Matkustajat ohjataan ensisijaisesti avoimeen joukkoliikenteeseen. Toissijainen mutta yleisimmin käytössä olevana vaihtoehto on yhdistellä samaan suuntaan kulkevia matkustajia yhteisiin takseihin ja palveluautoihin. Useimmiten matkapalvelukeskus käyttää hyväkseen kutsuohjattua joukkoliikennettä.
Matkojen yhdistely

Matkapalvelukeskuksen tavoitteena on yhdistellä suurin piirtein samaan aikaan, suurin piirtein samaan suuntaan meneviä asiakkaita samoihin ajoneuvoihin. Tämän mahdollistamiseksi matkojen tilaukset on keskitetty usein välityskeskukseen (Call Center). Välityskeskus ottaa vastaan tilaukset. Tilaukset pitää tehdä aina etukäteen, yleensä tunti aikaisemmin. Tämän jälkeen yhdistely voidaan tehdä joko manuaalisesti, tietokoneavusteisesti tai täysin automaattisesti. Syntyneet yhden tai useamman asiakkaan tilaukset (reitit) välitetään palveluun kuuluville liikennöitsijöille. Tilauksien välitys liikennöitsijöille (palvelulinjat, suoraohjausautot, taksikeskus, yksittäiset tai invataksit) voidaan tehdä joko manuaalisesti tai koneellisesti.
Matkapalvelukeskuksen toimintaperiaate

Matkapalvelukeskuksen (MPK) toimintaperiaate on periaatteessa yksinkertainen, mutta käytännössä tapahtumaketju on monivaiheinen (ja joskus monimutkainen).
Asiakas tilaa matkan etukäteen (pääsääntöisesti vähintään yhden tunnin etukäteen).
Joissakin palveluissa (esimerkiksi Helsingin MPK) jopa kolmasosa matkoista tehdään kuitenkin alle puolen tunnin päähän
Matkapalvelukeskuksen asiakaspalvelu ottaa tilauksen tiedot (kuka, mistä, minne, milloin, mahdolliset rajoitteet) vastaan sekä kertoo asiakkaalle noutoajan.
Mikäli asiakkaan puhelinnumero on kunnan toimittamassa asiakasprofiilissa, tunnistaa MPK asiakkaan automaattisesti ja palvelu on nopeaa.
Asiakkaalle luvattu noutoaika voi poiketa asiakkaan toivomasta noutoajasta ELY-keskuksen määrittelemän joustovaran verran, esimerkiksi +-30 min (eli aikaisemmin tai myöhemmin kuin oli toivottu).
Manuaalisissa tai puoliautomaattisissa palveluissa asiakaspalvelija pyrkii yhdistelemään kyydin käsin (joko heti tai tilauspuhelun jälkeen)
Täysin automaattisessa järjestelmässä yhdistely tehdään tietokoneella.
Tilaushetkellä yksittäiskyydiksi oletettu matka voi ennen matkan toteutumista muuttua yhdistellyksi sillä tähän matkaan voi yhdistyä monikin tämän hetken jälkeen tehty tilaus.
Mikäli tilausjärjestelmä on integroitu julkisen liikenteen matka.fi-palveluun niin asiakkaalle voidaan tarjota myös tämä vaihtoehto saman tien (asiakasprofiilin sen salliessa).
Mikäli tilausjärjestelmä on integroitu palvelulinjoihin niin asiakkaalle voidaan tarjota myös palvelulinjavaihtoehto (asiakasprofiilin sen salliessa).
Tilaus voidaan "kiinnittää" tietylle autolle jo tilausvaiheessa, tai auton valinta voidaan jättää myöhempään hetkeen.
Usein ei käytettävissä olevien autojen tiedot ole välttämättä tiedossa tulevaisuuteen, saati autojen sijainti edullisimman auton valitsemiseksi.
Tietty aika ennen asiakkaalle luvattua noutoaikaa alkaa järjestelmä hakea asiakkaalle sopivaa autoa käytettävissä olevien autojen joukosta.
Nämä autot voivat olla palvelulinjoja, ns. suoraohjausautoja (jotka ajavat pelkästään MPK-kyytejä), joukkoliikenneluvalla ajavia invatakseja tai tavallisia takseja.
Usein kuljettajalla on vaihtoehto hyväksyä tai hylätä kyytitarjous, joten järjestelmä voi joutua kysymään usealta autolta ennen kuin jokin auto tilauksen hyväksyy.
Lain mukaan taksin pitää aina hyväksyä taksitilaus, mikäli kuljettajalla ei ole perusteltua syytä hylätä tarjousta (käytännössä tätä tapahtuu melko usein).
Asiakkaan noutohetken lähestyessä (noin 5 minuuttia ennen luvattua noutoaikaa) lähtee asiakkaalle tekstiviesti (mikäli hän on sen sallinut) jossa on tarkennettu noutoaika, auton tunniste sekä kuljettajan puhelinnumero.
Yhdistelyn perusteita

Yhteiskunnan maksamien kuljetusten kustannukset ovat olleet jatkuvassa kasvussa jo monen vuoden ajan. Väestön ikääntymisen vuoksi tarve tuottaa näitä palveluita kasvaa jatkuvasti. Aiempi toimintatapa, jossa kunnalla oli mahdollisuus tarjota jokaiselle asiakkaalle oma taksi, ei enää tulevaisuudessa ole mahdollista. Asiakkaille voidaan kuitenkin tarjota hyvä palvelutaso ja samalla julkisyhteisöille kustannustehokas tapa tuottaa näitä palveluita yhdistämällä useampi kuin yksi asiakas yhteen ajoneuvoon.
Asiakkaiden näkemys

Lähtökohtaisesti matkapalvelukeskusten perustaminen on ollut järkevää. Koska kyseessä on uusi toimintatapa, on niiden usein koettu olevan aikaisempaa vähemmän yksilöllisiä tarpeita ja vaatimuksia huomioon ottava. Kyseessä on kuitenkin osa julkista joukkoliikennettä, jonka muutkin linjastot on tehty massoille, muttei aina välttämättä yksilöille sopivaksi. Esimerkiksi Helsingissä näkövammaisia, lyhytkasvuisia ja muita vaikeasti liikkuvia on pyritty kuljettamaan vaikeapääsyisillä autoilla. Esimerkiksi Helsingissä ja Tampereella etenkin nuoret ihmiset ovat kokeneet vaikeana järjestelmän, joka edellyttää matkan tilaamista etukäteen. Vammaisjärjestöistä esimerkiksi Kynnys ry ja Vihreät Vaivaiset ovat ottaneet voimakkaasti kantaa nykyistä järjestelmää kohtaan. Näkövammaiset ihmiset ovat ilmaisseet eri tavoin ja laajasti, että kuljetuspalvelujen järjestäminen matkapalvelukeskusten välityksellä on merkittävästi vaikeuttanut heidän liikkumistaan. Kokemukset matkapalvelukeskusten välityksellä järjestetyistä kuljetuspalveluista ja niiden suhde yksilölliseen omia tarpeita vastaaviin tarpeisiin on suhteutettava kokonaisuuteen. Osa näistä vaikeuksista olisi toki ollut vältettävissä ja vältetäänkin jatkossa siten, että vammaiset ihmiset otetaan nykyistäkin enemmän mukaan valmistelemaan matkapalvelukeskusten suunnittelua.
Toimialan yrityksiä Suomessa

Suomen Kuntalogistiikka
WSP Group
Ramboll
Ecolane
Mobisoft
Aiheesta muualla

Liikenne- ja viestintäministeriön MPK-sivut (Arkistoitu – Internet Archive)
Helsingin Matkapalvelu[vanhentunut linkki]
Espoon kuljetuspalvelukeskus (Arkistoitu – Internet Archive)
Pirkanmaan Matkapalvelukeskus (Arkistoitu – Internet Archive)
Pohjois-Karjalan Kyytikeskus (Arkistoitu – Internet Archive)
Etelä-Savon Matkapalvelukeskus (Arkistoitu – Internet Archive)
Terioja

| Terioja |
| --- | --- |
 Suuntaa antava kaupunginosan sijaintikartta  (kaupunginosien numerointi virheellinen).
Kaupunki:  Järvenpää
Suuralue:  Eteläiset kaupunginosat
Kaupunginosa nro:  23
Koordinaatit:  60°26′56″N, 25°04′52″E
Väkiluku:  315
Postinumero:  04400
Lähialueet:  Vanhakylä, Lepola, Ristinummi
 fiTerioja 
Terioja on Järvenpään 23. kaupunginosa, joka sijaitsee Tuusulanjärven itärannalla kaupungin eteläosissa. Sen naapurikaupunginosia ovat Vanhakylä lännessä Tuusulanjärven vastarannalla, Lepola pohjoisessa ja  Ristinummi idässä. Etelärajan muodostaa Tuusulan Kytömaa. Teriojan kaupunginosa käsittää Teriojan asuinaluetta laajemman alueen. Kaupunginosan asukasluku oli vuoden 2014 lopussa 315.
Merseybeat

Merseybeat (joskus varhaisena kirjoitusmuotona esiintyy Mersey-beat) on brittiläinen pop-musiikin tyylisuunta, jonka valtakausi ajoittuu 1960-luvun alkupuolelle. Nimi viittaa tyylisuunnan synnyinseudun eli Mersey-joen ympäristöön Liverpooliin ja Birkenheadiin. Merseybeatin juuret olivat amerikkalaisessa rock and rollissa, rhythm and bluesissa ja kotikutoisessa skiffle-musiikissa.
Lähtökohdat

1956 oli vuosi, jolloin rock'n'roll teki maailmanlaajuisen läpimurron levyjä ostavan nuorison keskuudessa. Elvis Presleyn "Heartbreak Hotel", Carl Perkinsin "Blue Suede Shoes" ja Gene Vincentin "Be-Bop-A-Lula" olivat kesän 1956 kuumaa tavaraa levylautasilla. Syksyllä Britanniakin sai oman Elviksensä, kun Decca-levymerkki julkaisi Tommy Steelen ensisinglen "Rock With The Caveman", joka kiipesi muutamassa viikossa kansallisella levylistalla 13. sijalle.
Samanaikaisesti maassa syntyi "Skifflemania", jota johti skottilainen jazzmies Lonnie Donegan. Skiffle oli eräänlainen Country & Western -musiikin ja kansanmusiikin sekoite, kuitenkin selkeästi brittiläinen, eikä amerikkalainen soundi. Donegan oli Chris Barberin trad jazz -yhtyeen laulava kitaran ja banjon soittaja, joka levytti Barberin LPn täyteraidaksi kappaleen "Rock Island Line" kolmen miehen rytmiryhmällä: Donegan (kitara ja laulu), Barber (basso) ja Beryl Bryden (pyykkilauta). Deccan tuottaja Bob Crabb näki kappaleessa kuitenkin potentiaalia ja julkaisi sen singlenä, josta tuli jättimenestys: levy oli peräti puoli vuotta Britannian singletilastoilla. Pian tämän jälkeen Donegan perusti oman yhtyeensä, teki hyvän levytyssopimuksen Pye-merkin kanssa ja levytti seuraavien kuuden–seitsemän vuoden aikana kolmattakymmenettä menestyslevyä, mm. "Don't You Rock Me Daddy-O", "Cumberland Gap", "Gamblin' Man" ja "Tom Dooley". Pian Skiffle-yhtyeitä syntyi kuin sieniä sateella – maineikkaimpia yhtyeitä mm. The Vipers Skiffle Group, Bob Cort, Ken Colyer's Skiffle Group, Chad McDevitt ja englantilaistunut amerikkalainen Johnny Duncan, jotka kaikki levyttivät levylistoille noussutta materiaalia 50-luvun jälkipuoliskolla.
Skiffle-buumi hyytyi varsin nopeasti parissa–kolmessa vuodessa (paitsi Doneganin osalta), mutta sen kautta moni varhainen brittirock-yhtye ja -artisti aloitti uransa: mm. Cliff Richard soitteli ja lauloi The Dick Teague Skiffle Groupissa ennen Driftersien (myöh. The Shadows) perustamista. Skiffle tarjosi nuorille rahattomille muusikonaluille mahdollisuuden luoda musiikkia pienimuotoisesti, joissakin tapauksissa kotitekoisilla soittimilla. Akustisten kitaroiden ohella perussoittimiin kuuluivat luudanvarsi-pesusoikkobasso ja pyykkilauta.